b'\n_START_ARTICLE_\nDavid Alaba\n_START_SECTION_\n\xc3\x8enceputul carierei\n_START_PARAGRAPH_\nN\xc4\x83scut \xc3\xaen Viena, Alaba \xc8\x99i-a \xc3\xaenceput cariera la SV Aspern, \xc3\xaenainte de a se al\xc4\x83tura echipei de juniori FK Austria Viena la v\xc3\xa2rsta de 10 ani. A avansat foarte repede, astfel c\xc4\x83 \xc3\xaen aprilie 2008 a fost numit pe banca de rezerve a unei echipe de seniori pentru un meci din Bundesliga. De asemenea, el a jucat cinci meciuri pentru echipa secund\xc4\x83 a FK Austria Viena, \xc3\xaenainte de a pleca \xc3\xaen vara anului 2008 pentru a se al\xc4\x83tura forma\xc8\x9biei din Bundesliga, FC Bayern M\xc3\xbcnchen.\n_START_SECTION_\nBayern M\xc3\xbcnchen\n_START_PARAGRAPH_\nAlaba a \xc3\xaenceput la academia de tineret a lui Bayern M\xc3\xbcnchen, juc\xc3\xa2nd pentru echipele de Under-17 \xc8\x99i Under-19, \xc3\xaenainte de a fi promovat la echipa secund\xc4\x83 pentru sezonul 2009-2010. El a debutat \xc3\xaen 3. Liga \xc3\xaentr-un meci \xc3\xaempotriva echipei Dynamo Dresda \xc3\xaen august 2009 \xc8\x99i a marcat primul s\xc4\x83u gol pentru Bayern II Munich pe 29 august 2009. El a fost selectat pentru lotul lui Bayern M\xc3\xbcnchen pentru 2009\xe2\x80\x932010. \xc3\x8en ianuarie 2010, a fost anun\xc8\x9bat c\xc4\x83 Alaba se va antrena cu prima echip\xc4\x83 pentru sezonul 2009-2010. A devenit cel mai t\xc3\xa2n\xc4\x83r juc\xc4\x83tor al echipei, la 17 ani, 7 luni \xc8\x99i 8 zile. Cinci zile mai t\xc3\xa2ziu, acesta a debutat \xc3\xaen UEFA Champions League \xc3\xaempotriva echipei ACF Fiorentina pe 9 martie 2010._NEWLINE_\xc3\x8en ianuarie 2011, Alaba a fost \xc3\xaemprumutat la TSG 1899 Hoffenheim p\xc3\xa2n\xc4\x83 la sf\xc3\xa2r\xc8\x99itul sezonului 2010-2011 al Bundesliga. Mai t\xc3\xa2rziu \xc3\xaen acea lun\xc4\x83, a marcat primul s\xc4\x83u gol din Bundesliga \xc3\xaentr-un meci terminat egal 2\xe2\x80\x932 cu FC St. Pauli._NEWLINE_Alaba s-a \xc3\xaentors la Bayern la \xc3\xaenceputul sezonului 2011-2012, unde a ajuns un titular important al primei echipe. Pe 23 octombrie 2011, Alaba a marcat primul s\xc4\x83u gol pentru Bayern M\xc3\xbcnchen \xc3\xaen \xc3\xaenfr\xc3\xa2ngerea 1\xe2\x80\x932 cu Hannover 96. \xc3\x8en timpul celei de-a doua jum\xc4\x83t\xc4\x83\xc8\x9bi a sezonului 2011-2012 din Bundesliga, a devenit titular pentru Bayern. Pe 25 aprilie 2012, el a jucat \xc3\xaen semifinala  Ligii Campionilor 2011-2012 \xc3\xaempotriva echipei Real Madrid, \xc8\x99i a marcat primul gol al lui Bayern de la lovituri de departajare, astfel ei c\xc3\xa2\xc8\x99tig\xc3\xa2nd cu 3-1 la penaltiuri. Oricum, chiar dac\xc4\x83 a primit doar un cartona\xc8\x99 galben \xc3\xaen semifinal\xc4\x83, Alaba nu a avut voie s\xc4\x83 joace \xc3\xaen Finala Ligii Campionilor 2012 din cauza suspend\xc4\x83rii._NEWLINE_Pe 2 aprilie 2013, Alaba a marcat al \xc8\x99aptelea cel mai rapid gol (25,02 secunde) din istoria UEFA Champions League pentru a o aduce pe Bayern c\xc4\x83tre victoria 2-0 cu Juventus Torino. Pe 25 mai 2013, el a jucat toate cele 90 de minute ca funda\xc8\x99 st\xc3\xa2nga din Finala Ligii Campionilor 2013, Bayern \xc3\xaenving\xc3\xa2nd Borussia Dortmund cu 2\xe2\x80\x931. Pe 2 decembrie 2013, Alaba a semnat un nou contract cu FC Bayern M\xc3\xbcnchen, care va \xc8\x9bine p\xc3\xa2n\xc4\x83 \xc3\xaen 2018.\n_START_SECTION_\nCariera interna\xc8\x9bional\xc4\x83\n_START_PARAGRAPH_\nAlaba a jucat pentru na\xc8\x9bionalele de Under-17, Under-19 \xc8\x99i Under-21 ale Austriei. \xc3\x8en octombrie 2009, a fost chemat la echipa na\xc8\x9bional\xc4\x83 de seniori a Austria pentru meciul \xc3\xaempotriva Fran\xc8\x9bei. A fost titular \xc3\xaen acest meci, devenind cel mai t\xc3\xa2n\xc4\x83r juc\xc4\x83tor din istoria na\xc8\x9bionalei Austriei. A marcat primul s\xc4\x83u gol pentru Austria pe 16 octombrie 2012 \xc3\xaen Calific\xc4\x83rile pentru Campionatul Mondial de Fotbal 2014 \xc3\xaentr-un meci \xc3\xaempotriva Kazahstanului, c\xc3\xa2\xc8\x99tigat de austrieci cu 4-0._NEWLINE_La 19 ani, Alaba a fost ales Fotbalistul austriac al anului \xc3\xaen 2011. Acesta a primit \xc3\xaen decembrie 2012, premiul pentru al doilea an consecutiv. Pe 10 septembrie 2013, Alaba a marcat singurul gol al meciului \xc3\xaempotriva Irlandei \xc3\xaen minutul 84. A marcat golul final al Austriei \xc3\xaen meciul din calific\xc4\x83ri \xc3\xaempotriva Insulelor Feroe, meci c\xc3\xa2\xc8\x99tigat cu 3-0. Alaba a \xc3\xaencheiat campania pentru Preliminariile Campionatului Mondial 2014 ca \xc8\x99i golgheter al echipei na\xc8\x9bionale a Austriei cu \xc8\x99ase goluri.'